Stormers jag Francois Louw | Nuus24
Stormers jag Francois Louw
Kaapstad – Die Stormers is gretig om die Springbok-flank Francois Louw terug te kry, weens 'n beseringskrisis onder die Kapenaars se losvoorspelers.Sport24 het Donderdag berig die Stormers is hard aan die werk om die dienste van 'n ervare losvoorspeler te bekom en dat hulle Louw in hul visier het.Schalk Burger, Duane Vermeulen én Nick Koster is almal op die krukkelys met kniebeserings.Die drie plaasvervangers wat teen die Western Force opgedraf het, Siya Kolisa, Rynhardt Elstadt en Nizaam Carr, het hul goed van hul taak gekwyt, maar beskik nie oor genoeg ervaring nie. Louw het die Westelike Provinsie in Julie verlede jaar verlaat om vir Bath, wat hy vanjaar as kaptein aanvoer het, in Engeland te speel.Hy het self die seisoen met 'n kniebesering gesukkel, maar behoort binnekort weer fiks te wees.Die 26-jarige het 10 toetse vir die Springbokke gespeel sedert hy sy debuut in 2010 teen Wallis in Cardiff gemaak het.Sy laaste toets was Suid-Afrika se 11-9 nederlaag in verlede jaar se Wêreldbeker-kwarteindwedstryd teen Australië.Vir die jongste sportnuus volg Nuus24Sport op Twitter.– Sport24 Lees meer oor: francois louw | stormers | springbokke VOLGENDE OP NUUS24X
Eish, daar gaan my Superbru alweer grond toe!